

Finansira Evropska unija

**SNAŽNI – Mediji bez mržnje i dezinformacija (Resilience – Civil Society for Media Free of Hate and Disinformation)**

**WP3: Promocija medijske i informacijske pismenosti u malim gradovima i ruralnim područjima na Zapadnom Balkanu**

Poziv za podnošenje prijedloga projekata

Smjernice za podnosioce prijedloga projekata

Rok za podnošenje Koncepata prijedloga projekata (Concept note): **7.10.2020., do 23:59h**

Nacionalni koordinator za dodjelu grantova: Fondacija za razvoj medija i civilnog društva „Mediacentar“

Sadržaj

1. Uvod 3

1.1. O projektu SNAŽNI - Mediji bez mržnje i dezinformacija 3

1.2. O smjernicama 3

2. Pravila Poziva za podnošenje prijedloga projekata 3

2.1.  [Ciljevi Poziva za podnošenje prijedloga projekata](https://docs.google.com/document/d/1AxiXmNDLgIy5zzSfUJH_DnfC4DYvsELB/edit#heading=h.3znysh7)

2.2. Očekivani rezultati 3

2.3. Ko se može prijaviti? 4

2.4. Gdje bi projekti trebalo da budu sprovedeni i da ostvare rezultate? 4

[2.5. Vrste aktivnosti koje mogu biti podržane 4](#_heading=h.3rdcrjn)

2.6. Dostupna budžetska sredstva i visina individualnog granta za podršku projektu 5

2.7. Trajanja projekata 5

2.8. Prihvatljivi i neprihvatljivi troškovi 5

3. Kako aplicirati? 6

3.1. Proces apliciranja u dvije faze 6

3.2. Aplikacioni paket 6

3.3. Kako popuniti prijavne formulare? 7

3.4. Info sesija i informaciona podrška 8

3.5. Gdje i kako podnijeti prijedloge projekata? 8

4. Evaluacija i proces odabira 8

[4.1.](#_heading=h.2xcytpi)  Ocjena kvaliteta Koncepata prijedloga projekata (Concept note) [9](#_heading=h.2xcytpi)

[4.2. Ocjena kvaliteta Potpunih prijedloga](#_heading=h.1ci93xb) projekata (Full application) [9](#_heading=h.1ci93xb)

[5](#_heading=h.3whwml4). Vidljivost i autorska prava 10

6. Načelni vremenski raspored 10

# 1. Uvod

## 1.1. O projektu SNAŽNI – Mediji bez mržnje i dezinformacija

**Mreža za profesionalizaciju medija jugoistočne Evrope (SEENPM)** i organizacije za razvoj medija na Zapadnom Balkanu i Turskoj su udružile resurse za implementaciju projekta SNAŽNI – Mediji bez mržnje i dezinformacija, podržanog od strane Evropske unije.

**Ciljevi projekta su:**

1) Povećanje kapaciteta organizacija civilnog društva (OCD) i lokalnih organizacija za suočavanje sa dezinformacijama, propagandom i govorom mržnje i za promovisanje medijske pismenosti i rodne ravnopravnosti;

2) Osnaživanje reakcija OCD i medija na dezinformacije i govor mržnje;

3) Povećanje stepena medijske pismenosti i otpornosti građana na govor mržnje, dezinformacije i propagandu;

4) Jačanje informisanosti i angažovanja ključnih aktera i donosilaca odluka podučavanjem dobrim praksama za borbu protiv govora mržnje, dezinformacija i propagande.

Ljubazno vas pozivamo da pratite naše aktivnosti na:

www.media.ba

www.seenpm.org

@Mediacentar Sarajevo

## 1.2. O smjernicama

Partneri na projektu iz Albanije, Bosne i Hrecegovine, Crne Gore, Sjeverne Makedonije i Srbije sprovode **Program dodjele malih grantova**, koji ima za cilj promovisanje medijske i informacione pismenosti u manjim gradovima i ruralnim oblastima Zapadnog Balkana. U narednim poglavljima naći ćete relevantne informacije o tome kako da osmislite svoj projekat i da se prijavite za grant u okviru ovog poziva za podnošenje prijedloga projekata u Bosni i Hercegovini.

# 2. Pravila poziva za podnošenje prijedloga projekata

## 2.1. Ciljevi Poziva za podnošenje prijedloga projekata

Opšti cilj: Jačanje kapaciteta organizacija civilnog društva (OCD) da doprinesu očuvanju i zaštiti slobode medija i pluralizma na Zapadnom Balkanu.

Konkretni cilj: Osnažene lokalne organizacije civilnog društva u Bosni i Hercegovini da jačaju otpornost građana na uticaj dezinformacija i govora mržnje, obezbijede pristup kanalima kvalitetnog informisanja na lokalnom nivou i da ohrabre mlade u malim gradovima i ruralnim oblastima da se bave građanskim aktivizmom.

2.2. Očekivani rezultati

* Lokalne organizacije ili njihovi partneri osposobljeni da aktivno promovišu medijsku pismenost na lokalnom nivou;
* Razvoj novih alata/rješenja/inicijativa na lokalnom nivou koje će doprinijeti povećanju broja građana u malim gradovima/ruralnim oblastima informisanih o problemima relevantnim za njihov život kroz razvoj kvalitetnih medijskih proizvoda na lokalnom nivou, kao i o problemima širenja dezinformacija i govora mržnje;
* Povećanje broja mladih ljudi koji se bave građanskim aktivizmom na lokalnom nivou;
* Podsticanje umrežavanja lokalnih organizacija međusobno i sa srodnim organizacijama u regionu.

## 2.3. Ko se može prijaviti?

Poziv je otvoren za OCD u Bosni i Hercegovini. Ovim Pozivom za podnošenje prijedloga projekata posebno ohrabrujemo partnerske projekte OCD. Kriterijumi za kvalifikaciju podnosioca prijedloga i partnera su sljedeći:  
  
Podnosilac prijedloga projekta (vodeći aplikant)

Da bi se mogla prijaviti, OCD mora da ispunjava sljedeće uslove:

1. ima status **pravnog lica,** osnovanog i registrovanog u Bosni i Hercegovini, u skladu sa nacionalnim i lokalnim zakonima i propisima[[1]](#footnote-1);

2. aktivno djeluje u oblasti **medija, obrazovanja, ljudskih prava ili rodne ravnopravnosti,** što se dokazuje osnivačkim aktom organizacije;

3. aktivno djeluje **najmanje godinu** (posljednih 12 mjeseci prije roka za podnošenje prijedloga projekta), što se dokazuje dokumentom o registraciji;

Partner na projektu (koaplikant)

1. ima status **pravnog lica,** osnovanog i registrovanog u Bosni i Hercegovini, u skladu sa nacionalnim i lokalnim zakonima i propisima;

Napomena o projektnom partnerstvu

**Poželjno** je da projektno partnerstvo uključuje makar jednu OCD koja djeluje u malim gradovima i ruralnim oblastima, što se dokazuje iskustvom u prethodnim projektima.

Međudržavna partnerstva nisu dozvoljena u okviru ovog Poziva za podnošenje prijedloga projekata.

## 2.4. Gdje bi projekti trebalo da budu sprovedeni i ostvare rezultate?

Ovaj Program dodjele malih grantova usmjeren je isključivo na male gradove i ruralne oblasti. Zato je obavezno da se projekat odnosi na potrebe ciljnih grupa iz ovih područja, te da se projektne aktivnosti **primarno** sprovode u ovim područjima. Međutim, pojedine aktivnosti (poput studijskih posjeta i učešća na regionalnom događaju projekta SNAŽNI – Mediji bez mržnje i dezinformacija) mogu biti sprovedene i van malih gradova i ruralnih područja, pod uslovom da doprinose svrsi projekta i ciljnim grupama iz malih gradova i ruralnih područja.

Definicija malih gradova i ruralnih područja za potrebe ovog Poziva za dodjelu malih grantova

Pod malim gradovima i ruralnim područjima smatramo svako gradsko ili ruralno naselje s 50.000 stanovnika ili manje prema [popisu stanovništva u Bosni i Hercegovini 2013. godine](https://www.popis.gov.ba/popis2013/mapa/?lang=bos).

2.5. Vrste aktivnosti koje mogu biti podržane

* Istraživanja malog opsega, koja imaju za cilj *bolje razumijevanje navika korišćenja medija kao sredstva informisanja* u lokalnim zajednicama, a naročito u malim gradovima i ruralnim oblastima kao i među ranjivim grupama, *bolje razumijevanje stepena medijske pismenosti*, naročito među stanovnicima ruralnih oblasti i ranjivim grupama, *građanskog aktivizma*, *položaj muškaraca i žena u lokalnim medijima*. Istraživanje mora biti opravdano i u vezi sa projektnim aktivnostima i ne smije podrazumijevati najznačajniji/najveći dio projekta;
* Neformalno obrazovanje i obuke lokalnih aktera (OCD, obrazovne institucije, lokalni mediji itd.) i građana o raznim aspektima medijske pismenosti, od jačanja kritičkog mišljenja uopšteno do veoma konkretnih tema, kao što su širenje dezinformacija ili zaštita podataka i sigurnost na internetu;
* Produkcija kvalitetnog sadržaja lokalnih vijesti u *online* i tradicionalnim medijima, koji se bave društvenim, ekološkim i ekonomskim pitanjima, sa konstruktivnim pristupom izvještavanju;
* Aktivnosti zagovaranja na lokalnom nivou, sa ciljem povećanja stepena medijske pismenosti;
* Aktivnosti koje imaju za cilj suzbijanje dezinformacija, govora mržnje i propagande, uključujući i provjeru istinitosti plasiranih informacija na lokalnom nivou, kampanje promovisanja medijske pismenosti i podizanja svijesti lokalnog stanovništva i predstavnika medija, uključujući umjetnosti i kreativnu industriju;
* Aktivnosti informisanja i komunikacije sa javnošću, sa ciljem podizanja svijesti i promocije Programa dodjele malih grantova;
* Studijske posjete i regionalne razmjene OCD, sa ciljem učenja dobrih praksi promovisanja medijske pismenosti.

|  |  |
| --- | --- |
| **Lightbulb and gear** | BITNA NAPOMENA  Po jedna osoba iz svakog podržanog projekta će učestvovati na regionalnom skupu SNAŽNI – Mediji bez mržnje i dezinformacija za jačanje kapaciteta OCD u Novom Sadu, u Srbiji. Podnosilac prijedloga projekta mora budžetom prijedloga projekta predvidjeti putne troškove za ovu osobu.  Troškovi smještaja i obroka će biti pokriveni kroz projekat SNAŽNI – Mediji bez mržnje i dezinformacija. |

## 2.6. Dostupna budžetska sredstva i visina individualnog granta

Ukupan iznos koji je dostupan u okviru ovog Poziva za podnošenje projedloga projekata je 36,000 eura.

Grant koji se traži mora iznositi između **minimum 3,000 i maksimum 9,000 eura**.

Kofinansiranje projekta od strane podnosioca prijedloga projekta (ili partnera) nije obavezno.

Precizna visina individualnih grantova biće određena na osnovu ocjene prijedloga budžeta, u odnosu na njegovu efikasnost i koherentnost sa predloženim aktivnostima.

## 2.7. Trajanje projekta

Vrijeme trajanja projekta mora biti **između 9 i 18 mjeseci.**

## 2.8. Prihvatljivi i neprihvatljivi troškovi

Prihvatljivi troškovi

Grantom mogu biti pokriveni samo prihvatljivi troškovi. Prihvatljivi troškovi su izdaci koji su direktno u vezi sa predloženim aktivnostima i dijele se na sljedeće kategorije:

1. Troškovi zarade zaposlenih koji će raditi na projektu
2. Putovanja i smještaj: putni troškovi
3. Usluge
4. Oprema (do 10% direktnih projektnih troškova)
5. Ostali troškovi (bilo koji drugi troškovi koji nisu obuhvaćeni kategorijama navedenim iznad, a koji su neophodni za sprovođenje projekta)
6. Indirektni troškovi (u maksimalnom iznosu od **7% ukupnih direktnih troškova iz kategorija od a) do e))**

**Porez na dodatu vrijednost (PDV)** je prihvatljiv samo u slučaju da korisnik/korisnici ne mogu dobiti povrat.

Neprihvatljivi troškovi

* Kupovina bilo kakve opreme koja prelazi 10% direktnih troškova;
* Dugovi i troškovi servisiranja dugova (kamate);
* Troškovi koje je korisnik prijavio i koji se finansiraju u okviru neke druge aktivnosti ili programa za koji je dodijeljen grant Evropske unije (uključujući kroz EDF) ili nekog drugog donatora;
* Gubici na valutnoj konverziji.

# 3. Kako aplicirati?

## 3.1. Proces apliciranja u dvije faze

Ovaj Poziv za podnošenje prijedloga projekata organizovan je u dvije faze prikazane na slici ispod:



Ocjenjivanje i proces odabira  
Potpunih prijedloga projekata

Poziv za predaju Potpunih prijedloga projekata (Full proposal)

**Predaja Potpunih prijedloga projekata**

Ocjenjivanje i proces odabira Koncepata prijedloga projekata (Concept note)

**Predaja Koncepata prijedloga projekata (Concept note)**

Poziv za podnošenje prijedloga projekata

Evaluation and selection of full proposals

Faza 1 – Predaja, evaluacija i izbor Koncepata prijedloga projekata

Ova faza je **otvorenog** karaktera. Podnosioci prijedloga projekata će na osnovu ovog Poziva pripremiti i dostaviti Koncept prijedloga projekta u kom će sažeto predstaviti ključne elemente svog prijedloga projekta. Prijedlozi projekata će biti ocijenjivani na osnovu njihove administrativne kompletiranosti i ispunjenosti uslova, a njihov kvalitet biće procijenjen u odnosu na kriterijume objavljene u okviru ovih Smjernica.

Faza 2 – Predaja, evaluacija i proces odabira Potpunih prijedloga projekata

Ova faza je **zatvorenog** karaktera. Samo podnosioci prijedloga projekata čiji Koncepti prijedloga projekta zadovolje kriterijume i dobiju ocjenu od najmanje **70/100 poena** na procjeni kvaliteta biće pozvani da dostave potpuni prijedlog projekta. Potpuni prijedlozi projekata (full proposal) će ponovo biti ispitani na osnovu njihove administrativne kompletiranosti i ispunjenosti uslova, a njihov kvalitet biće procijenjen u odnosu na zadate kriterijume.

## 3.2. Aplikacioni paket

Dokumentaciju za prijavljivanje na ovaj Poziv za dodjelu malih grantova možete preuzeti na ovoj adresi: [www.media.ba](http://www.media.ba)

Aplikacioni paket sadrži:

1. Poziv za podnošenje prijedloga projekata

2. Smjernice za podnosioce prijedloga projekata

3. Prijavni formulari za podnošenje Koncepta prijedloga projekta (**popuniti u Fazi 1**)

3.1 Prijavni formular - Opis projekta (Word)

3.2 Izjava podnosioca prijedloga projekta (Word)

3.3 Ovlašćenje partnera (Word)

4. Prijavni formulari za podnošenje potpunih prijedloga projekata **(popuniti u Fazi 2)**

4.1 Prijavni formular - Opis projekta (Word)

4.2 Budžet projekta (Excel)

5. Nacrt ugovora za dodjelu granta (informativnog karaktera)

6. Nacrt formulara za podnošenje izvještaja (informativnog karaktera)

6.1 Nacrt formulara izvještaja o napretku projekta

6.2 Nacrta formulara završnog izvještaja o sprovođenju projekta

## 3.3 Kako popuniti prijavne formulare?

Generalne smjernice

Prijavni formulari već uključuju osnovne instrukcije o popunjavanju traženih podataka. Gdje je primjenjivo, potrebno je pridržavati se ograničenja u vezi sa dužinom teksta. Ukoliko ograničenja teksta budu prekoračena, ocjenjivači će zanemariti tekst koji prelazi ograničenja.

Vodite računa da prilikom popunjavanja formulara, dajete jasne i koncizne odgovore na sva pitanja.

Fokusirajte se na konkretnu lokalnu situaciju, probleme i potrebe ciljnih grupa koje planirate da obuhvatite projektom. Postarajte se da ciljevi i aktivnosti vašeg projekta doprinose očekivanim rezultatima ovog poziva za dodjelu malih grantova (pogledajte tačke 2.1 i 2.2 ovih smjernica).

Prekontrolišite postojanje dosljednosti svih dijelova aplikacije.

Faza 1 – Priprema Koncepta prijedloga projekta (Concept note)

**Formular za opis projekta**

Molimo vas, postarajte se da dostavite sve relevantne informacije u opisu projekta, budući da će biti jedini dokument koji ćemo ocjenjivati u ovoj fazi. Obratite pažnju na definisanje **glavnih elemenata vašeg prijedloga projekta,** i imajte u vidu da ih kasnije ne smijete mijenjati ukoliko budete pozvani da podnesete potpuni prijedlog projekta.

Lokacija/e predviđene za sprovođenje projektnih akivnosti, koje treba navesti na naslovnoj strani formulara za podnošenje Koncepta prijedloga projekta, treba da budu usklađene sa datom definicijom malih gradova i ruralnih oblasti iz tačke 2.4 ovih Smjernica.

U Konceptu prijedloga projekta potrebno je prikazati samo procjenu troškova projekta (pogledajte naslovnu stranu). Ova stavka u potpunom prijedlogu projekta može biti mijenjana u iznosu do 20%, ali minimalno i maksimalno ograničenje budžeta definisano ovim pozivom ne smije biti prekoračeno.

Promjena partnerstva je moguća samo izuzetno i u opravdanim slučajevima (npr. partner iz Koncepta prijedloga projekta iz Faze 1, može biti zamijenjen prilikom podnošenja potpunog prijedloga projekta u Fazi 2, zbog bankrota inicijalno odabranog partnera).

Vremensko trajanje projekta je dozvoljeno promijeniti u Fazi 2, samo u opravdanim slučajevima i mora ostati u okviru ograničenja definisanih Pozivom za podnošenje prijedloga projekata.

Faza 2 – Priprema potpunog prijedloga projekta (Full proposal)

Podnosioci Koncepta prijedloga projekata koji su pozvani da predaju potpune prijedloge projekata obavezni su da popune dva formulara koji će ocjenjivati Evaluaciona komisija.

**Formular za opis projekta**

Elementi iz Koncepta prijedloga projekta (Concept note) ne smiju se mijenjati u potpunom prijedlogu projekta (Full proposal). U opisu potpunog prijedloga projekta potrebno je u jednom dijelu sažeto predstaviti informacije iz Koncepta, a listu aktivnosti nadopuniti i pretočiti u ostvariv plan rada, te predstaviti kapacitete predloženog partnerstva da sprovede projekat.

Traženi grant ne smije odstupati od inicijalno navedene sume za više od 20% i mora ostati u minimalnim/maksimalnim ograničenjima definisanim Pozivom za podnošenje prijedloga projekata.

Ukoliko postoji opravdani razlog za promjenu partnerstva, potrebno je da nova partnerska organizacija bude srodnog karaktera u odnosu na inicijalnog partnera. Obrazloženje promjene partnera potrebno je dostaviti u formularu opisa prijedloga projekta.

Podnosilac prijedloga projekta može prilagoditi vremenski okvir za realizaciju projekta u odnosu na Koncept samo usljed nepredviđenih okolnosti na koje nije mogao uticati (a koje dovode u rizik da se aktivnosti ne sprovedu), ukoliko okolnosti zahtijevaju takvo prilagođavanje i ako je takva promjena neophodna. U tom slučaju vremensko trajanje projekta mora i dalje ostati u okviru ograničenja naznačenih u Pozivu za podnošenje prijedloga projekata.

**Formular projektnog budžeta**

Molimo vas da popunite Excel formular. Postarajte se da se aktivnosti navedene u opisu prijedloga projekta adekvatno oslikavaju u projektnom budžetu.

Molimo da se pridržavate sljedećeg prilikom popunjavanja budžeta:

* Kategorija 1. Ljudski resursi treba da obuhvati projektno osoblje zaposleno od strane aplikanta/koaplikanta. Treba izračunati bruto plate koje uključuju i troškove socijalnog osiguranja i druge srodne troškove. Ako će menadžer/koordinator projekta aplikanta/koaplikanta biti angažovan po ugovoru o djelu, te troškove treba unijeti u kategoriju 3.1 Naknade i honorari stručnjaka;
* 4. Oprema – kupovina bilo kakve opreme mora biti opravdana i ne smije prelaziti 10% direktnih troškova projekta;
* 7. Indirektne troškove treba obračunati i unijeti kao jedan iznos samo u ovu kategoriju, te ih ne treba dodatno dijeliti na potkategorije. Ovi troškovi takođe ne smiju biti planirani kroz direktne troškove;

Za PDV, molimo da se pridržavate tačke 2.8 ovih smjernica;

* + Ne zaboravite da u **prijedlog budžeta uvrstite putne troškove za prisustvovanje regionalnom događaju** koji će biti organizovan od strane projekta SNAŽNI – Mediji bez mržnje i dezinformacija u Novom Sadu, Srbija. U trošak treba uključiti putne troškove za jednu osobu angažovanu na projektu koja će prisustvovati događaju jačanja kapaciteta. Troškovi smještaja i obroka će biti pokriveni od strane projekta SNAŽNI – Mediji bez mržnje i dezinformacija.

## 3.4. Info sesija i informaciona podrška

Info sesija

Ljubazno vas pozivamo da prisustvujete informativnim konsultacijama koje će biti organizovane pri svakom koraku procesa apliciranja.

**Online** **info sesija za pripremu Koncepta prijedloga projekta** će biti održana **14.9.2020., 11:00 h**

Registracije su obavezne putem linka: <https://us02web.zoom.us/meeting/register/tZcufuquqjkuHdFGTCRNtmJD-_Bbc_cXKJnB>

Informativni materijali, uključujući i **snimak** info sesije, biće dostupan na www.media.ba.

Datumi održavanja info sesije za pripremu potpunog prijedloga projekta biće naknadno naznačeni u pozivu za podnošenje potpunih prijedloga projekata.

Pitanja i odgovori

Podnosici prijedloga projekata mogu tražiti dodatne informacije o ovom Pozivu za podnošenje prijedloga projekata pisanim putem do 2.10.2020. slanjem upita na e-mail grantovi@media.ba

Odgovori na pitanja će biti objavljeni na **www.media.ba.**

## 3.5. Gdje i kako podnijeti prijedlog projekta?

Faza 1 - predaja Koncepta prijedloga projekta (Concept note)

Podnosioci prijedloga projekta moraju provjeriti da li je njihova aplikacija kompletirana, uključujući i rješenja o registraciji i osnivačke akte. Molimo upotrijebite kontrolnu listu dostupnu na kraju Prijavnog formulara – Opis projekta. Nepotpune aplikacije mogu biti odbačene.

Prijedloge projekata treba poslati **elektronskim putem** na sljedeću e-mail adresu: grantovi@media.ba

**Rok za predaju** Koncepta prijedloga projekta je 7.10.2020.**, do** **23:59h.**

Faza 2 - predaja Potpunog prijedloga projekta (Full proposal)

Podnosioci prijedloga projekata čiji Koncepti prijedloga projekata budu odabrani, dobiće **poziv** da predaju potpun prijedlog projekta, u kom će biti naveden rok za predaju, kao i sve ostale relevantne informacije za pripremu potpunog prijedloga projekta.

Prijedloge projekata treba poslati **elektronskim putem,** na istue-mail adresu kao u Fazi 1:[grantovi@media.ba](mailto:grantovi@media.ba)

4. Evaluacija i proces odabira

Prijedlozi projekata podnijeti pri svakom koraku u roku za prijem će biti pregledani radi provjere administrativne kompletiranosti i ispunjavanja uslova. Evaluaciona komisija će ocijeniti kvalitet prijedloga projekata na osnovu kriterijuma predstavljenih u evaluacionim formularima 4.1 i 4.2 predstavljenim ispod. Konačne odluke o dodjeli grantova će donijeti Upravni odbor regionalnog projekta SNAŽNI – Mediji bez mržnje i dezinformacija.

## 4.1. Kriterijumi za ocjenjivanje Koncepta prijedloga projekata (Concept note)

|  |  |  |
| --- | --- | --- |
| Zadatak | Maksimalni rezultat | Rubrika za Opis projekta |
| **RELEVANTNOST** | **40** |  |
| Koliko je prijedlog projekta relevantan za ciljeve i prioritete iz Poziva za podnošenje prijedloga projekata? Da li očekivani rezultati prijedloga projekta odgovaraju onim navedenim u Pozivu za podnošenje prijedloga projekata? | 20 | 2.1 |
| Koliko je dobro opisana situacija na lokalnom nivou? Da li su dobro definisane ciljne grupe i krajnji korisnici, kao i njihove potrebe? Koliko je prijedlog projekta relevantan za potrebe ciljnih grupa i krajnjih korisnika? | 20 | 2.1 |
| **KOHERENTNOST DIZAJNA PROJEKTA** | **60** |  |
| Koliko je usklađena cjelokupna koncepcija projekta? Vode li aktivnosti do očekivanih rezultata i učinaka? Koliko su oni realni i izvodljivi projektni ciljevi? | 30 | 2.2 |
| Da li su očekivani rezultati i učinci prikladni i korisni za ciljne grupe i krajnje korisnike? Da li su aktivnosti, očekivani rezultati i učinci realni i izvodljivi? | 15 | 2.2; 2.1 |
| U kojoj mjeri prijedlog projekta obuhvata relevantna prioritetna pitanja, kao što su jednakost polova i jednake mogućnosti, potrebe i prava manjina, podrška mladima i pružanje pomoći lokalnim i građanskim organizacijama u malim gradovima i ruralnim oblastima? | 15 | 2.2 |
| **Ukupno** | **100** |  |

Nakon što svi Koncepti prijedloga projekata budu ocijenjeni, biće formirana lista prijedloga projekata rangiranih na osnovu njihovog ukupnog rezultata. Koncepti prijedloga projekata koji budu ocijenjeni sa **najmanje 70/100** poena će biti predloženi Upravnom odboru regionalnog projekta na odabir i poziv za predaju Potpunih prijedloga projekata.

## 4.2. Kriterijumi za ocjenjivanje Potpunih prijedloga projekata (Full proposal)

|  |  |  |
| --- | --- | --- |
| Zadatak | Maksimalni rezultat | Rubrika za Opis projekta |
| **RELEVANTNOST** | **10** |  |
| Koliko je prijedlog projekta relevantan za ciljeve i prioritete iz Poziva za podnošenje prijedloga projekata? Da li očekivani rezultati prijedloga projekta odgovaraju onim navedenim u Pozivu za podnošenje prijedloga projekata? | 5 | 2.1 |
| Koliko je dobro opisana situacija na lokalnom nivou? Da li su dobro definisane ciljne grupe i krajnji korisnici, kao i njihove potrebe? Koliko je prijedlog projekta relevantan za potrebe ciljnih grupa i krajnih korisnika? | 5 | 2.1 |
| **KAPACITETI ZA SPROVOĐENJE PROJEKTA** | **30** |  |
| Koliko je dobar odabir partnerstva? Da li podnosilac prijedloga projekta i partner(i) posjeduju dovoljnu stručnost za sprovođenje projekta? U kojoj mjeri je vjerovatno da će doprijeti do ciljnih grupa i krajnjih korisnika u malim gradovima i ruralnim oblastima? U kojoj mjeri je njihovo profesionalno iskustvo povezano sa radom u malim gradovima i ruralnim područjima? | 15 | 4.1, 4.2 |
| Da li podnosilac prijedloga projekta ima dovoljno iskustva za dobro upravljanje projektom? Da li je upravljanje projektom jasno opisano i prikladno? Da li podnosilac prijedloga projekta ima kapaciteta za finansijsko upravljanje grantom iz Poziva za podnošenje prijedloga projekata? | 15 | 4.1, 4.2 |
| **KVALITET PLANA RADA** | **40** |  |
| Da li su dobro definisane i kvantifikovane projektne aktivnosti, njihovi rezultati i učinci? Koliko su prikladni i izvodljivi? Da li je vremenski okvir realističan?  Da li su ciljne grupe i krajnji korisnici na dobar način uključeni u projektne aktivnosti? Kolika je vjerovatnoća da će uživati benefite projekta?  Koliko dobro su isplanirane mjere komunikacije i vidljivosti?  Da li su jasne uloge podnosioca prijedloga projekta i partnera i da li je njihova uključenost u realizaciju projekta zadovoljavajuća? |  | 2.2, 2.3 |
| **BUDŽET I EFIKASNOST TROŠKOVA** | **10** |  |
| Da li su predložene aktivnosti adekvatno izražene u budžetu? Da li je odnos između procijenjenih troškova i očekivanih rezultata i učinaka zadovoljavajući? |  | 4.2 Budžet |
| **INOVATIVNI ASPEKTI** | **10** |  |
| Da li prijedlog projekta sadrži neke inovativne pristupe? Da li projekat predviđa pružanje nekih novih rješenja, proizvoda, usluga ili metoda lokalnom stanovništvu i ciljnim grupama? |  | 2.4 |
| **Ukupno** | **100** |  |

Prijedlozi projekta koji dobiju **najmanje 70 bodova** će biti uzeti u razmatranje za dodjelu granta. Konačne odluke o dodjeli grantova će donijeti Upravni odbor regionalnog projekta.

# 5. Vidljivost i autorska prava

Partneri na projektu SNAŽNI – Mediji bez mržnje i dezinformacija zadržavaju pravo da objave proizvode koji su rezultat ovog projekta u dijelovima, u cjelosti ili kao referencu na svojoj internet stranici ili u svojim pubilkacijama uz poštovanje pravila o autorskim pravima. Ugovori s dobitnicima grantova će sadržati konkretne uslove autorskih prava i navođenja donatora projekta.

# 6. Indikativni raspored

Molimo vas, imajte u vidu da su datumi u ovoj tabeli načelni. U slučaju da na Poziv za dodjelu grantova pristigne veliki broj prijedloga projekata, biće potrebno više vremena za proces evaluacije i odabira pristiglih prijedloga projekata.

|  |  |  |
| --- | --- | --- |
| Korak/Aktivnost | Datum | Sat |
| Objava Poziva za podnošenje prijedloga projekata | 7.9.2020. |  |
| **FAZA 1 – PRIJAVA, EVALUACIJA I ODABIR KONCEPTA PRIJEDLOGA PROJEKATA** |  |  |
| Online info sesija za pripremu Koncepata prijedloga projekata | 14.9.2020. | 11:00 |
| Rok za traženje eventualnih pojašnjenja putem e-maila | 2.10.2020. | 16:00 |
| Posljednji datum kada se objavljuju pojašnjenja u dokumentu s pitanjima i odgovorima (Q&A) | 5.10.2020. |  |
| Rok za podnošenje Koncepata prijedloga projekata | 7.10.2020. | 23:59 |
| Informacije o rezultatima administrativne provjere i provjere ispunjenosti uslova | 20.10.2020. |  |
| Obavještenje o rezultatima Faze 1 | 10.12.2020. |  |
| **FAZA 2 – PODNOŠENJE, OCJENJIVANJE I ODABIR POTPUNIH PRIJEDLOGA PROJEKATA** |  |  |
| Poziv za predaju Potpunih prijedloga projekata | 10.12.2020. |  |
| Online info sesija za pripremu Potpunih prijedloga projekata | 17.12.2020. |  |
| Rok za traženje eventualnih pojašnjenja putem e-maila | 6.1.2021. | 16:00 |
| Posljednji datum kada se objavljuju pojašnjenja u dokumentu s pitanjima i odgovorima (Q&A) | 8.1.2021. |  |
| Rok za podnošenje Potpunih prijedloga projekata | 11.1.2021. | 23:59 |
| Informacije o rezultatima administrativne provjere i provjere ispunjenosti uslova | 19.1.2021. |  |
| Obavještenje o rezultatima Faze 2 | 26.2.2021. |  |
| Potpisivanje ugovora | 9.3.2021. |  |

1. Podružnice međunarodnih organizacija mogu se prijaviti ukoliko djeluju i registrovane su u Bosni i Hercegovini i imaju status pravnog lica. [↑](#footnote-ref-1)